CAN FUDDUGOL 


AR ANEDWYDDWCH SEFYLLFA DYN FO'N 
LLETYA AR OL BOD YN CADW TY. 


MESUR—“'DEIO BACH.” 


[ Rhoddwyd y Gan hon î John Gower, gan Bwyllgor 
Eisteddfod Bethania, Cwm-Afon, Nadolig 1859, o_her- 
wydd eì afiechyd er ys hir amser, a chan nad ydyw yn 
aelod mewn un Budd Gymdeithas, a chanddo wraig a 
chwech o blant &c. _ Bwriada ei gyfaill Mr. John Jones, 
â'r oll o'r elw oddiwrth y Gan hon, i fyned at gynorthwyo 
y Brawd uchod i fyned i ffynonau Llanwrtyd er amcanu 
cael adferiad iechyd.] 


WTHIO OE HI YH 


O mor gyfnewidiol ydyw, 
Amgylchiadau'r ddaear hon ; 
Rhyw ofidiau blin digyfryw, 
Beunydd sy'n trywanu'm bron ; 
Megis ddoe, ^r oedd gwrid ieuenctyd, 
Fel yn dawnsio ar fy ngrudd ; 
Gwywodd hwnw, heddyw adfyd, 
Sydd yn gwneud fy mron yn brudd. 


Bum yn cadw ty, a theulu, 

Dyna dymhor goreu f” oes; 
Gwraig a phlant o'm cylch yn gwenu, 

Oedd, heb sôn am wyntoedd croes: 
^R oeddwn megis brenin bychan, 

O mor ddedwydd oedd fy sedd; 
Pob mwynhad a gefais weithian 

A hoff fynwes lawn o hedd. 

Wrth fy mwthyn bach siriolwedd, 
Tyfai'r lili yn yr ardd; 

Rhwng y blodau'n llawn anrhydedd, 
Dan ei choron wlithog hardd: 

Pob blodeuyn teg a chwarddai, 
Mewn prydferthwch arni hi; 

Minau 'n cael fy swyno'n ddiau, 
Gan. y. perlau mân diri”. 


Ond, yn nganol fy llawenydd, 
Yn fy mwthyn hawddgar, clyd ; 
TI fy nheulu rhuthrodd cystudd, 
Aeth a'm cysur bron igyd: 
Fe ymaflodd yn fy mhriod, 
Dygodd ffwrdd ei hiechyd hi; 
Dyna'r dydd dechreuodd trallod, 
Ar fy anwyl blant, a mi. 


Och! yn aberth aeth i angau, 
Hedodd fry y. fywiol fflam ; 
Soddwyd fenaid, gan deimladau, 
Fanwyl blant wrth golli u mham; 
Dwy ferch fechan oedd fy eiddo, 
Aethant hwythau 'n wael eu gwedd; 
Rhaid im ddweyd yn brudd gan wylo, 
Gyda 'u mham maent yn y bedd. 


Fe 'm gadawyd i yn unig, 
Yn fy mwthyn prudd, a llwyd ; 
Heb fy mhlant na'm gwraig garedig, 
Gylch y bwrdd a'r destlus fwyd ; 
Pob hapusrwydd wnaeth fy ngado, 
Pan eu dygwyd o fy ngôl ; 
Blodau'r ardd oedd fel yn gwywo, 
Yn bruddglwyfus ar eu hol, 

Fy hoff fwthyn a adewais, 

'R ardd a'i blodauro bob rhyw ; 
Ac mewn'llety.'r ymsefydlais; 

Lle'r wyf heddyw'n ceisio byw; 
Mae y gwr, a'r wraig lafurus, 

A'u rhai-bychain ddau neu dri; 
Oll yn deulu hynod' hapus, 

Ond, gwr unig ydwyf fi. 


Ar nosweithiau oer, a rhewllyd, 
Maenti gyd yn ddiwahan; 
Yn ymgomnio gylch yr aelwyd, 
Minau draw oddiwrth yrtân, 

Nid oes cyfrif mawr o honof; 
Pan yn iach, na:phan yn glaf; 

Fe'm gadewir!i yn anghof; 
“Chydig iawn o sylw gâf: 


Pan fo eisiau adgyweiriad, 
Ar fy nillad unrhyw bryd ; 
Mi yn olaf fydd yn wastad, 
Gan y wraig a'r plant:i gyd: 
Saetha'm meddwl draw fel mellten, 
I fy mwthyn anwyl gynt; 
Lle bu i mi briod lawen, 
T'm cysuro 'n llon fy, hynt. 


Nid oes genyf yn bresenol 
Neb a gydymdeimla'n fwyn; 

R, wyf fel dyn mewn gwlad estronol, 
Heb un câr i wrando'm cwyn ; 

Neb i drefnu'm cyflog fechan, 
'N ol fy llafur caled iawn ; 

Rhaid im wneud yr oll fy hunan, 
Beunydd ^r wyf mewn helbul llawn, 

Pan yr oeddwn yn fy mwthyn, 

Nid oedd hyn im bron yn glwy'; 
F'anwyl wraig trwy i threfniant diflin, 
Wnelai'r geiniog bron yn ddwy ; 

'R arian gynt gynhalient deulu, 
Mewn dedwyddwch bob yr un 

Â lwyr dreuliaf yn fy llety ; 
Maent yn brin i mi fy hun. 


Llawer gwaith gan fy nheimladau, 
Yn y fonwent brudd ei gwedd, 
Y tywelltais ffrwd o ddagrau 
A eneinient flodau'r bedd, 
Lle mae f'anwyl briod siriol, 
A'm rhai bychain ar ei bron, 
Wedi'm gadael i yn hollol 
Tr sefyllfa hynod hon. 


Mae'n rhagorach fil o weithiau, 
Gael anelwig fwthyn clyd ; 
Nac ymdroi yn mhlith trysorau 
Unrhyw lety yn y byd— 
Rhaid im newid fy sefyllfa, 

Af fwthyn eto'n llon ; 
Mynaf un o ferched. Efa, 

Hyny rydd wellhad i'm bron. 


RICHARD MORGAN. 
( Rydderch ab Morgan.) 


DAVID DAVIS, ARGRAFFYDD, ABERAFAN. 





